1941-ben a harmadosztályban indultak. 1973-ig a másod- és a negyedosztály között ingáztak mígnem feljutottak a Serie A-ba. Az 1975–1976-os szezonban a 6. helyen végeztek és bejutottak az UEFA-kupa első körébe, ahonnan a német 1. FC Magdeburg ejtette ki őket 4–3-as összesítéssel. Az ezt követő 20 évben hasonló sikert nem tudtak elérni. Az 1990-es évek közepe felé egyre kevésbé jöttek az eredmények és ez ahhoz vezetett, hogy a csapat 1997-ben ismét a harmadosztályba csúszott vissza. 1 évvel később - a Serie C1 megnyerésével - ismét feljutottak de két év után újból kiestek majd csak öt év után tudtak megint feljutni. 2008-ban a gyenge szereplés ismételt kieséshez vezetett, ám két nagyszerű szezont követően jelenleg a Serie A tagjai.